stanford-oval/wikipedia huggingface dataset:
Arvid Forbus

Arvid Forbusin muotokuva vuodelta 1649.
Arvid Forbus, e. Forbes (15. kesäkuuta 1598 Porvoo – 29. toukokuuta 1665 Stettin) oli Suomessa syntynyt aatelinen kenraali, vapaaherra ja valtaneuvos. Ånäsin kartanossa syntynyt Forbus kuului Skotlannista lähtöisin olleeseen Forbesin sukuun.
Forbus palveli aluksi Creutzin rykmentissä ja myöhemmin Porin rykmentissä, jonka kanssa osallistui Kolmikymmenvuotisessa sodassa muun muassa Wolgastin kaupungin piiritykseen Etu-Pommerissa. Vuonna 1635 Forbus liittyi Bernhard Weimarin joukkoihin ja oli kolme vuotta myöhemmin mukana Rheinfeldenin taistelussa, joka päättyi Weimarin murskavoittoon.
Taistelussa saavutetun voiton jälkeen 1638 Forbus aateloitiin yhdessä veljensä Mattiaksen kanssa. Forbus korotettiin Kokemäen nimelliseksi vapaaherraksi 1652. Vuonna 1658 hänet ylennettiin kenraaliksi.
Heinäkuussa 1639 Forbus avioitui Turussa Henrik Yrjänänpoika Hornin lesken Margareta Boijen kanssa. Vuodesta 1641 lähtien hän toimi yli vuosikymmenen ajan sotilashallintotehtävissä Pommerissa, ensin Stettinissä ja sen jälkeen Stralsundin kaupungissa. Vuonna 1648 Forbus nimitettiin Pommerin varakuvernööriksi. Hän palasi jälleen Ruotsiin vuonna 1653 hoitamaan valtaneuvoksen tehtäviä. Kaarle X Kustaan Tanskan sodan aikana Forbus toimi hallinnollisissa tehtävissä Etelä-Ruotsissa.
Forbusin läänityksiin kuului useita kartanoita ja linnoja sekä Suomessa, Ruotsissa että Pommerissa. Suomessa hänen omistuksessaan oli muun muassa Kokemäenkartano, jonka paronin arvo hänelle annettiin 1652 sekä Jackarbyn kartano Porvoossa. Lisäksi Forbus sai läänityksekseen koko Artjärven pitäjän.
Arvid Forbus kuoli Stettinissä vuonna 1665. Hänet on puolisoineen haudattu Tukholmaan Riddarholmenin kirkkoon Forbus- ja De la Gardie -sukujen hautakappeliin.
Austra Skujytė

| Mitalit | Mitalit | Mitalit |  |
| --- | --- | --- | --- |
|  Skujyte Pariisin EM-hallikisoissa 2011 |  Skujyte Pariisin EM-hallikisoissa 2011 |  Skujyte Pariisin EM-hallikisoissa 2011 |  |
Maa:   Liettua
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | seitsenottelu |  |
|  Pronssia | Lontoo 2012 | seitsenottelu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Budapest 2004 | viisiottelu |  |
|  Pronssia | Istanbul 2012 | viisiottelu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Pariisi 2011 | viisiottelu |  |
Austra Skujytė (s. 12. elokuuta 1979 Biržai, Neuvostoliitto, nykyisin  Liettua) on liettualainen yleisurheilun moniottelija ja olympiamitalisti.
Skujytė voitti seitsenottelussa olympiahopeaa Ateenan kesäolympialaisissa 2004 silloisella ennätyksellään 6 435 pistettä ja olympiapronssia Lontoossa 2012 ennätyksellään 6 599 pistettä. Lontoossa hän sijoittui alun perin viidenneksi, mutta nousi lopulta pronssimitalistiksi kun edelle sijoittuneet Tatjana Tšernova ja Ljudmyla Josypenko hylättiin dopingin takia. Skujytė sai Lontoon olympiapronssinsa joulukuussa 2018. MM-kisoissa hän on osallistunut seitsenotteluun viidesti ja sijoittunut joka kerta kymmenen joukkoon ja parhaimmillaan neljänneksi Helsingissä 2005. Hän on osallistunut arvokilpailuihin myös kuulantyönnössä ja korkeushypyssä.
Skujytė on kilpaillut myös kymmenottelussa, jossa hän on otellut voimassa olevan naisten maailmanennätyksen 8358 pistettä huhtikuussa 2005 Yhdysvaltojen Columbiassa.
Skujytė on suorittanut Kansasin yliopistossa kinesiologian tutkinnon.
Saavutuksia

Kesäolympialaiset
Sydney 2000 kahdestoista
Ateena 2004 hopeaa
Lontoo 2012 pronssia
Maailmanmestaruuskilpailut
Edmonton 2001 kuudes
Pariisi 2003 kymmenes
Helsinki 2005 neljäs
Osaka 2007 kuudes
Daegu 2011 seitsemäs
Euroopan-mestaruuskilpailut
München 2002 neljäs
Amsterdam 2016 14:s
Muuta
Nuorten (23-v) EM-kisat 2001: pronssia
Nuorten MM-kisat 1998: kuudes
Sisäratojen MM-kisat 2004: pronssia
Sisäratojen EM-kisat 2007: neljäs
Sisäratojen MM-kisat 2008: viides
Sisäratojen EM-kisat 2011: hopeaa
Sisäratojen MM-kisat 2012: pronssia
Maailmanmestaruuskilpailut
Berliini 2009 karsiutui loppukilpailusta
Sisäratojen maailmanmestaruuskilpailut
Doha 2010 karsiutui loppukilpailusta
Euroopan-mestaruuskilpailut
Barcelona 2010 kymmenes
Helsinki 2012 yhdestoista
Sisäratojen Euroopan-mestaruuskilpailut
Belgrad 2017 karsiutui loppukilpailusta
Euroopan-mestaruuskilpailut
Helsinki 2012 karsiutui loppukilpailusta
Ennätykset

8358 pistettä (14.4.–15.4.2005)
12,49 (100 m), 46,19 (kiekko), 310 (seiväs), 48,78 (keihäs), 57,19 (400 m), 14,22 (100 m aidat), 612 (pituus), 16,42 (kuula), 178 (korkeus), 5.15,86 (1 500 m))
Ennätykset > Henkilökohtaiset ennätykset

| --- | --- |
 Ulkoradat 100 m: 12,44 (2012)  200 m: 24,82 (2004)  400 m: 58,92 (2006)  800 m: 2.15,92 (2004)  100 m aj.: 13,96 (2011)  korkeushyppy: 192 (2012)  seiväshyppy: 320 (2006)  pituushyppy: 634 (2012)  kuulantyöntö: 17,86 (2009)  kiekonheitto: 53,89 (2010)  keihäänheitto: 54,10 (2012)  seitsenottelu 6599 (2012)  kymmenottelu 8358 (2005) :  Sisäradat 400 m: 57,32 (2005)  800 m: 2.16,21 (2007)  60 m aj.:8,57 (2012)  korkeushyppy: 190 (2012)  pituushyppy: 639 (2005)  kuulantyöntö: 17,63 (2010)  viisiottelu: 4802 (2012)
Charles Pasqua

Charles Pasqua
Charles Pasqua (18. huhtikuuta 1927 Grasse – 29. kesäkuuta 2015) oli ranskalainen gaullistipoliitikko, joka toimi maansa sisäministerinä vuosina 1986–1988 ja 1993–1995. Hän oli jo ensimmäiseen kauteensa mennessä ennättänyt istua niin parlamentin ala- kuin ylähuoneessakin.
Pasqua luki lakia, mutta vaikutti myös liikealalla. Hän perusti vuonna 1999 uuden, oikeistolaisen Rassemblement pour la France -puolueen. Hän oli epäonnistuneesti ehdolla vuoden 2002 presidentinvaaleissa, ja hänet valittiin Euroopan parlamentin jäseneksi 1999–2004. Hän istui euroskeptisessä Unioni kansakuntien Euroopan puolesta -ryhmässä.
Pasqua ajautui urallaan useita kertoja skandaaleihin, joista osassa hän joutui korruptiosyytösten kohteeksi. Häntä syytettiin osallisuudesta 570 miljoonan euron asekauppoihin sisällissotaa käyvään Angolaan.
Hänet tuomittiin lokakuussa 2009 vuoden vankeuteen, kahden vuoden ehdolliseen ja sadantuhannen euron sakkoihin.
Vuonna 2010 Pasqua oli uudelleen syytettynä sisäministerikautensa aikaisista korruptiotapauksista.
Vuonna 2015 Pasqua ehdotti tuomittujen islamistien sijoittamista rangaistussiirtokuntiin saarille pois manner-Ranskasta ja pakkotyön ottamista jälleen käyttöön.
Carl Sanders

Carl Sanders vuonna 1966.
Carl Edward Sanders, Sr. (15. toukokuuta 1925 – 16. marraskuuta 2014) oli yhdysvaltalainen demokraattisen puolueen poliitikko.
Sanders syntyi Augustassa, Georgiassa, ja opiskeli Georgian yliopistossa. Hän oli toisen maailmansodan veteraani ja koulutukseltaan lakimies.
Sanders sai paikan Georgian edustajainhuoneesta vuonna 1954 ja senaatissa 1956. Hän toimi kahden vuoden ajan osavaltiollisen senaatin puheenjohtajana pro tempore ja osavaltionsa kuvernöörinä vuosina 1963–1967 voitettuaan Marvin Griffinin vuoden 1962 vaalissa.
Silloisen lain johdosta Sanders ei voinut asettua suoraan uudelleen ehdolle vuonna 1966, ja hän hävisi vuoden 1970 vaalin Jimmy Carteria vastaan. Hän jatkoi sen jälkeen lakiuraansa.
Automaattikirjoitus

Automaattikirjoitus on oletettu paranormaali ilmiö. Siinä henki- tai avaruusolentojen väitetään ottavan ihmisen hallintaansa niin, että tämä kanavoi olentojen välittämää tietoa kirjoittamalla sitä "automaattisesti" ylös. Kanavoija voi olla transsissa. Kuuluisa 1800-luvun automaattikirjoittaja William Stainton Moses kertoi olleensa kirjoitusprosessin aikana ruumiista poistuneessa tilassa. Muihin tunnettuihin automaattikirjoittajiin lukeutuvat Leonora Piper sekä Hélène Smith, joka uskoi marsilaisten välittävän kirjoitusta hänen kauttaan.
Yleensä automaattikirjoituksen kautta välitetyt kirjoitukset käsittelevät henkisiä aiheita. Automaattikirjoitusta voi harjoittaa myös useampi ihminen yhtäaikaisesti, ja Ouija-lautaa voidaan hyödyntää.
Automaattikirjoitukseen liittyvä ilmiö on automaattisäveltäminen, jossa henkien väitetään välittävän valitsemansa henkilön kautta musiikkiteoksia.
Carl Savander

C. F. Savander
Carl Fredrik Savander (25. heinäkuuta 1795 Ristiina – 16. kesäkuuta 1862 Lapvesi) oli suomalainen kauppias ja yrittäjä, joka sai kauppaneuvoksen arvonimen.
Savanderin vanhemmat olivat  mylläri, kestikievarin pitäjä Thomas Savander ja Brita Fernberg ja puoliso vuodesta 1821 Sofia Halitzius. Kauppias, valtiopäivämies Carl W. Savander oli heidän poikansa. Carl Savander kävi Kuopiossa triviaalikoulua 1805–1806 ja oli Mikkelissä kauppakirjuri 1813, Kuopiossa kauppa-apulainen 1813–1814 ja Lappeenrannassa kauppa-apulainen vuodesta 1814, kauppaliiketoiminnan vuokraaja ja kirjanpitäjä 1818–1820 ja kauppiaanoikeudet itse saatuaan kauppias vuodesta 1820. Hän oli myös rakennusurakoitsija ja C. & A. Savander -yhtiön osakas 1831–1843 ja C. Savander & Son -yrityksen osakas vuodesta 1854. Savander oli lisäksi Käyhkään höyrysahan osakas Ruokolahdella, Lauritsalan kartanon omistaja Lapvedellä ja Härskiänsaaren kartanon omistaja Ruokolahdella. Hän oli Lappeenrannan kaupunginvanhin 1820–1850-luvuilla. Kauppaneuvoksen arvonimen 1847 saanut Savander oli 1830-luvulta lähtien Lappeenrannan merkittävin kauppias.
Chrysler 300

Chrysler 300 voi tarkoittaa seuraavia automalleja:
Chrysler 300 (1962–1971), Chryslerin täysikokoinen mallisarja.
Chrysler 300 (1979), Chrysler Cordoban erikoismalli jota valmistettiin vuonna 1979 vain 3,811 kappaletta.
Chrysler 300 (2005–), Euroopassa Chrysler 300C.
Chrysler 300 letter series, Chryslerin vuosina 1955–1965 valmistama mallisarja.
Chrysler 300M, Chryslerin huippumalli vuodet 1999–2004.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chrysler 300”, voi hakea sivunnimihaulla, laajalla sivunnimihaulla tai tekstihaulla.
Arvid Henrikinpoika Horn

Arvid Henrikinpoika Horn af Kanckas (s. ennen vuotta 1577 – k. 1606) oli Pohjanmaan käskynhaltija ja valtaneuvos. Hänen vanhempansa olivat Henrik Klaunpoika Horn ja Elin Arvidintytär Stålarm.
Arvid Horn oli kirjoilla Frankfurtin yliopistossa 1574 ja hän oli päälippueen ratsumiehenä 1579. Luutnantti hänestä tuli 1583. Hän matkasi Sigismundin seurueessa 1587 Puolaan. Horn oli Ivangorodin käskynhaltijana. Hänet vangittiin 1590, jolloin hänen veljensä Kaarle oli Ivangorodin, Kaprion ja Jaman käskynhaltijana. Hänet vapautettiin 1592.
Horn sai 17. syyskuuta 1594 läänityksekseen Muurlan Kaninkolan. Hän osallistui 1595 Turun aateliston kokoukseen, ja hänet nimitettiin 27. toukokuuta 1602 valtaneuvokseksi. Vuonna 1605 hänet nimitettiin Pohjanmaan käskynhaltijaksi ja edelleen 18. helmikuuta samana vuonna rauhanneuvottelijaksi. Hän kuoli joko 1606 tai 1607.
Arvid Horn avioitui Ingeborg Ivarintytär kanssa. Vaimon vanhemmat olivat kenttäeversti Ivar Månsson Stiernkors ja Elin Jönsdotter Kurck. Parilla oli neljä lasta:
Elin (n. 1602 – 1690), aviopuoliso majuri Johan Gyldenär
Erik Horn (n. 1603 – 1626), luutnantti
Kristiina Horn (1604 – 1673), aviopuolisot Torsten Stålhandske ja Jöns Knutsson Kurck
Ingeborg (1606 – 1671), puoliso Mauritz Horn af Åminne.
Archetype

| Archetype Fear Factory |
| --- | --- | --- |

Studioalbumin tiedot
 Julkaistu: 19. huhtikuuta 2004
 Tuottaja(t): Fear Factory
 Tyylilaji: alternative metal industrial metal
 Kesto: 59.00
 Levy-yhtiö: Liquid 8
Listasijoitukset
  30.  30.
Fear Factoryn muut julkaisut
| Hatefiles 2003 | Archetype 2004 | Live on Sunset Strip 2005 |
Singlet albumilta Archetype
 ”Cyberwaste” Julkaistu: 22. maaliskuuta 2004  ”Archetype” Julkaistu: 19. huhtikuuta 2004  ”Bite the Hand That Bleeds” Julkaistu: 16. marraskuuta 2004
Archetype on yhdysvaltalaisen industrial metal-yhtyeen Fear Factoryn viides studioalbumi. Sen julkaisi 20. huhtikuuta vuonna 2004 levy-yhtiö Liquid 8. Toisin kuin yhtyeen aiemmat levyt, albumi ei ole konseptialbumi. Musiikillisesti albumi palaa Demanufacture-albumin tyyliin, mistä monet yhtyeen fanit pitivät.
Archetype julkaistiin myös rajoitettuna painoksena digipak-versiona, joka sisälsi bonus-DVD:n. Riippuen siitä, mistä digipak-versio on ostettu, DVD sisältää joko materiaalia heidän Australian-kiertueeltaan ja videon kappaleelle "Cyberwaste" tai materiaalia albumin tekovaiheesta.
Albumi debytoi Yhdysvalloissa Billboard 200 -listan sijalla 30. Suomessa se nousi niin ikään virallisen albumilistan sijalle 30.
Kappaleet

Kaikki kappaleet säveltänyt Raymond Herrera ja Christian Olde Wolbers sekä sanoittanut Burton C. Bell, ellei toisin mainittu.
Slave Labor – 3.53
Cyberwaste – 3.18
Act of God – 5.08
Drones – 5.02
Archetype – 4.36
Corporate Cloning – 4.24
Bite the Hand That Bleeds – 4.09
Undercurrent – 4.05
Default Judgement – 5.24
Bonescraper – 4.12
Human Shields – 5.16
Ascension – 7.05 (säv. Fear Factory & Rhys Fulber)
School – 2.38 (Nirvana -cover, säv. ja san. Kurt Cobain)
Kappaleet > Rajoitetun painoksen bonus-DVD

Australian Tour 2004 – 56.27 (Multimedia)
Cyberwaste – 3.35 (Musiikkivideo)
Kokoonpano

Burton C. Bell − laulu
Christian Olde Wolbers − kitara, basso, taustalaulu
Byron Stroud − basso (Live)
Raymond Herrera − rummut
John Bechdel − kosketinsoitin
Arvostelut

Allmusic:
Chronicles of Chaos:
Desibeli.net:
Imperiumi.net:
Soundi:
Aiheesta muualla

Archetype Discogsissa. (englanniksi)
Albumi Archetype Encyclopaedia Metallum -sivustolla (englanniksi)
Balls and My Word

| Balls and My Word Scarface |
| --- | --- | --- |

Studioalbumin tiedot
 Äänitetty : 2002 - 2003
 Julkaistu: 25. maaliskuuta 2003
 Tuottaja(t): Ensayne Wayne T. Mix Mike Dean N.O. Joe Tone Capone 7 Aurealis Sam Sneed Mr. Lee
 Tyylilaji: Gangsta rap
 Levy-yhtiö: Rap-a-Lot Records
Muut kannet

Scarfacen muut julkaisut
| The Fix 2002 | Balls and My Word 2003 | My Homies, Part 2 2006 |
Balls and My Word on rap-artisti Scarfacen kahdeksas studioalbumi, joka julkaistiin 25. maaliskuuta 2003. Levystä on myös Screwed & Chopped versio.
Kppaleluettelo

| 0 | 1 | 2 | 3 |
| --- | --- | --- | --- |

| # | Kappale | Vierailet artisti(t) | Aika |
| 1. | "Balls & My Word" |  | 1:43 |
| 2. | "Recognize" |  | 4:40 |
| 3. | "On My Grind" | Z-Ro | 4:21 |
| 4. | "Bitch Nigga" | Bun B, Z-Ro | 4:35 |
| 5. | "Stuck At A Standstill" |  | 3:46 |
| 6. | "Strapped" |  | 0:51 |
| 7. | "Only Your Mother" | Devin the Dude, Tela | 4:37 |
| 8. | "Make Your Peace" |  | 4:41 |
| 9. | "Spend The Night" | Aries | 3:46 |
| 10. | "Mary II" |  | 4:45 |
| 11. | "Dirty Money" | Tanya Herron | 4:48 |
| 12. | "Fuck'n With Face" |  | 4:08 |
| 13. | "Invincible" |  | 3:28 |
| 14. | "Real Nigga Blues" | Lil' Papa Roach | 5:06 |
Listasijoitukset

| Lista | Sijoitus |
| --- | --- |
U.S. "Billboard" Billboard 200: 20.
U.S. Billboard Top R&B/Hip-Hop Albums: 3.
Canon Digital IXUS 60

| Canon Digital IXUS 60 |
| --- | --- |
 Canon Digital IXUS 60-digitaalikamera
Tyyppi:  digitaalinen kompaktikamera
Kenno:  CCD, 6 megapikseliä
Korkein resoluutio:  2816×2112
Objektiivi:  3x zoom, kinovastaavuus 35–105mm, f/ 2.8–4.9
Suljinajat:  15–1/1500 s
Sarjakuvaus:  n. 2,1 kuvaa/s
Etsin:  optinen ja digitaalinen
ISO-arvot:  80–800
Salama:  sisäänrakennettu
LCD-näyttö:  2,5 tuuman nestekidenäyttö
Tallennusmedia:  SD, MMC
Akku:  Canon NB-4L -litiumioniakku
Paino:  140 g
Canon Digital IXUS 60 on Canonin Digital IXUS-tuoteperheeseen kuuluva digitaalikamera, joka julkistettiin maaliskuussa 2006. Siinä on muun muassa kuuden megapikselin CCD-kenno, 3x optinen zoomi, 2,5 tuuman nestekidenäyttö ja 9 pisteen AiAF-automaattitarkennus. Kamera tukee SD- ja MultiMediaCard-muistikorttistandardia. Se toimii ladattavalla litiumioniakulla ja painaa ilman akkua ja muistikorttia noin 140 grammaa.
Tärkeimmät ominaisuudet

6 megapikselin CCD-kenno
16 kuvausohjelmaa
3x zoom-objektiivi
9 pisteen AiAF-automaattitarkennus
DIGIC II-suoritin ja iSAPS-tekniikka
Makrokuvaus 3 senttimetrin etäisyydeltä
2,5 tuuman nestekidenäyttö
Videokuvaustoiminto
ISO 800 vastaava herkkyys
Suomenkieliset käyttövalikot
Kuvakoot > Valokuva

Iso: 2816 × 2112
Keskikoko 1: 2272 × 1704
Keskikoko 2: 1600 × 1200
Pieni: 640 × 480
Leveä: 2812 × 1584
Kuvakoot > Videokuva

Iso: VGA, resoluutio 640 × 480, 30/15 kuvaa sekunnissa
Keskikoko: QVGA, resoluutio 320 × 240, 60/30/15 kuvaa sekunnissa
Pieni: QQVGA, resoluutio 160 × 120, 15 kuvaa sekunnissa
Sisarmallit

Kameran sisarmallit ovat Canon Digital Ixy 70 Japanissa ja Canon PowerShot SD600 ja SD630 Pohjois-Amerikassa.
Bagnolet

| Bagnolet |
| --- | --- |
 vaakuna
 Bagnolet sijaitsee Pariisin itäpuolella.
 Koordinaatit: 48°52′9″N, 2°25′5″E 
Valtio:  Ranska
Hallintoalue:  Île-de-France
Departementti:  Seine-Saint-Denis
Arrondissementti:  Bobigny
Kantoni:  Bagnolet
Hallinto:  
 – Hallinnon tyyppi:  Kunta
 – Pormestari:  Tony Di Martino
Pinta-ala:  
 – Kokonaispinta-ala:  2,57 km²
Väkiluku (2015):  35 881
 – Väestötiheys:  13 961 as./km²
 
 www.ville-bagnolet.fr 
Infobox OKVirheellinen NIMI-arvo: 
Bagnolet on ranskalainen kunta Pariisin itäisellä esikaupunkialueella. Se sijaitsee  5,2 kilometrin päässä Pariisin keskustasta.
Bagnolet’ssa asuu noin 35 900 asukasta. Kuuluisa Bois de Vincennes -puisto sijaitsee Bagnolet’n lähellä.
Bagnolet’ssa on yksi metroasema.
Rue de la Capsulerie
Bagnolet’n naapurikuntia ovat lännessä Pariisi, pohjoisessa Les Lilas ja Romainville sekä idässä Montreuil.
Carl Schenstrøm

Carl Schenstrøm (1881–1942) oli tanskalainen näyttelijä. Hän näytteli Harald Madsenin (1890–1949) kanssa Majakka ja Perävaunu -komediaelokuvien nimihahmoja.
Aiheesta muualla

Carl Schenstrøm Internet Movie Databasessa. (englanniksi)
Auston Matthews

| Auston Matthews |
| --- | --- |

Henkilötiedot
Syntynyt: 17. syyskuuta 1997 (ikä 27) San Ramon, Kalifornia, Yhdysvallat
Kansalaisuus:   Yhdysvallat  Meksiko
Jääkiekkoilija
Lempinimi:  Papi
Pelipaikka:  keskushyökkääjä
Maila:  vasen
Pituus:  191 cm
Paino:  94 kg
Seura
Seura:  Toronto Maple Leafs
Sarja:  NHL
Pelinumero:  34
Pelaajaura
Pääsarjaura:  2015–
Aik. seurat:  ZSC Lions (NL)
NHL-varaus:  1. varaus, 2016 Toronto Maple Leafs
| Mitalit> Maa:  Yhdysvallat.Miesten jääkiekko.Alle 18-v. MM-kilpailut  | Mitalit> Maa:  Yhdysvallat.Miesten jääkiekko.Alle 18-v. MM-kilpailut  | Mitalit> Maa:  Yhdysvallat.Miesten jääkiekko.Alle 18-v. MM-kilpailut  | Maa:  Yhdysvallat> Miesten jääkiekko. |
| --- | --- | --- | --- |
|  Kultaa | Suomi 2014 | jääkiekko |  |
|  Kultaa | Sveitsi 2015 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Helsinki 2016 | jääkiekko |  |
Matthews jääkiekon maailmancupissa vuonna 2016 Pohjois-Amerikan alle 23-vuotiaiden joukkueessa.
Auston Matthews (s. 17. syyskuuta 1997 San Ramon, Kalifornia) on yhdysvaltalainen jääkiekkoilija, joka pelaa NHL-seura Toronto Maple Leafsissa. Matthews on pelipaikaltaan keskushyökkääjä, jonka vahvuuksiin kuuluvat laukaus, kiekonhallinta ja syöttäminen. Toronto Maple Leafs varasi Matthewsin ensimmäisenä NHL:n varaustilaisuudessa vuonna 2016. Elokuusta 2024 lähtien Matthews on ollut Maple Leafsin kapteeni.
Ura

Kaudeksi 2015–2016 Matthews allekirjoitti yksivuotisen sopimuksen Sveitsin pääsarjassa pelaavan Zürich Lionsin kanssa. Kauden ajan hän asui Sveitsissä meksikolaistaustaisen äitinsä kanssa. Sukujuuristaan johtuen Matthews puhuu englannin lisäksi espanjaa.
Toronto Maple Leafs varasi hänet ensimmäisellä kierroksella NHL:n varaustilaisuudessa 2016 ensimmäisenä pelaajana. Lokakuussa 2016 hänestä tuli modernin ajan  ensimmäinen pelaaja, joka on tehnyt neljä maalia ensimmäisessä NHL-ottelussaan. Häntä ennen Montreal Canadiensin Joe Malone ja Montreal Wanderersin Harry Hyland tekivät viisi maalia mieheen ensimmäisissä NHL-otteluissaan 19. joulukuuta 1917. Kyseinen ottelu oli myös uudelleen järjestäytyneen National Hockey Leaguen ensimmäinen ottelu. Malone ja Hyland eivät kuitenkaan olleet varsinaisesti tulokaspelaajia, sillä molemmat olivat pelanneet jo aiemmin NHL:n edeltäjän, NHA:n, otteluita.
Joulukuuhun 2021 mennessä kukaan muu yhä NHL:ssä pelaava pelaaja ei ollut uransa aikana pystynyt tekemään keskimäärin yhtä monta maalia per ottelu kuin Aleksandr Ovetškin ja Matthews, eli pyöristettynä kahteen desimaaliin 0,61 maalia per peli. Tuolloin 1 226 ottelussa 751 maalia tehnyt Ovetskin oli hyvin pienellä erolla edellä Auston Matthewsia, joka oli siihen mennessä tehnyt urallaan 361 pelissä 219 maalia. Tilastossa on otettu huomioon pelaajat, jotka olivat tuolloin pelanneet enemmän kuin yhden NHL-pelin. 1. tammikuuta 2023 Matthews oli Ovetškinin (0,61) edellä keskiarvolla 0,62. Helmikuuhun 2024 mennessä ero oli kasvanut siten, että Matthewsin keskiarvo oli 0,65 maalia, Ovetškinin 0,60. On arvioitu, että Matthewsista tulee uransa aikana vielä eniten NHL:ssa maaleja tehnyt pelaaja ylittäen jopa 900 maalin rajapyykin.
Tammikuussa 2022 Matthewsista tuli ensimmäinen Maple Leafsin pelaaja, joka on tehnyt maalin yhdeksässä perättäisessä vieraspelissä.
Elokuussa 2023 Matthews solmi Maple Leafsin kanssa nelivuotisen ja yhteensä 53 miljoonan dollarin arvoisen jatkosopimuksen.
Helmikuussa 2024 Matthewsista tuli nopeimmin 50 maalia yhdellä kaudella tehnyt yhdysvaltalaispelaaja NHL:n historiassa. Matthews ylti saavutukseen vain 54 ottelussa. Hän oli ainut tuolla kaudella pelanneista pelaajista, joka on saavuttanut 50 maalia yhdellä kaudella niin lyhyessä ajassa. Tuota kautta ennen niin nopeasti 50 maalia oli tehnyt Mario Lemieux kaudella 1995–1996. Tarkasteltaessa koko NHL:n historiaa Matthewsista tuli 17. nopeimmin 50 maalia yhdellä kaudella saavuttanut pelaaja. Hän jakaa sijan Brett Hullin (kaudella 1989–1990) ja Phil Espositon (kaudella 1974–1975) kera. Hull on tosin tehnyt 50 myös 49:ssä ja 50:ssä ottelussa kausilla 1990–1991 ja 1991–1992. On myös syytä huomata, että Hullkin on Yhdysvaltain kansalainen ja edusti Yhdysvaltain jääkiekkomaajoukkuetta urallaan. Mutta hänellä on myös Kanadan kansalaisuus, koska hän syntyi siellä.
Ura > Maajoukkueura

Matthews edusti Yhdysvaltoja alle 18-vuotiaiden maailmanmestaruuskilpailuissa vuosina 2014 ja 2015 voittaen molemmilla kerroilla kultaa. Vuonna 2015 hänet valittiin myös turnauksen arvokkaimmaksi pelaajaksi ja parhaaksi hyökkääjäksi.
Matthews pelasi myös vuoden 2015 sekä vuoden 2016 nuorten maailmanmestaruuskisoissa. Jälkimmäisessä hänet valittiin lisäksi turnauksen tähdistökentälliseen ja yhdeksi Yhdysvaltain kolmesta parhaasta pelaajasta. Matthews pelasi myös vuoden 2016 maailmanmestaruuskisoissa.
Pelityyli

Vuonna 2015 suomalainen jääkiekkovaikuttaja Göran Stubb kuvaili Matthewsin pelityyliä Yleisradiolle antamassaan haastattelussa: "Hän on melko täydellinen pelaaja. Luistelee hyvin, erittäin hyvä peliäly, osaa tehdä maaleja ja rakentaa peliä. Hän on hyvin lähellä täydellistä pakkausta." Samoilla linjoilla oli pelaaja-agentti Markus Lehto Urheilulehden kolumnissaan tammikuussa 2016: "Peliäly, luistelu- ja ratkaisutaito, fysiikka, sijoittuminen ja muut ominaisuudet ovat jo niin korkealla tasolla, että [Matthews on jo] valmis NHL:ään", hän kehui.
Tilastot

Matthews Zürich Lionsin peliasussa kaudella 2015–2016
Automaatti

Puhelinkorttiautomaatti
Automaatti on kone, joka tekee itsestään sille määritellyn tehtävän. Vanhemmat automaatit toimivat mekaanisen ohjauksen avulla, nykyisin automaatteja ohjaavat usein tietokoneohjelmat. Tietojenkäsittelyteoriassa automaatteja tutkii automaattiteoria.
Esimerkkejä

Pysäköintiautomaatti
Myyntiautomaatit, kuten
Näytöllinen lipunmyyntiautomaatti (esimerkiksi VR:n ja HSL:n lippuautomaatti)
Pakettiautomaatti
Juoma-annosautomaatti
Ruoka-automaatti
Automaattiravintolat
Automaattivaihteisto
Konetuliaseet
Bagnac-sur-Célé

Bagnac-sur-Célé
Bagnac-sur-Célé on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 1 551. Bagnac-sur-Célén pinta-ala on 22 km².
Aiheesta muualla

Kuvia tai muita tiedostoja aiheesta Bagnac-sur-Célé Wikimedia Commonsissa